《徒然万里行所得惟一庄王翚父泥溪别时语也戏》
宋代·洪咨夔

徒然万里行，所得惟一庄。
庄中果何有，荞赤靡菽黄。
丰岁谁可口，凶年或充肠。
旦旦勤栉耨，谨勿令庄荒。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。